cyanic-selkie/wikianc huggingface dataset:
კრასნოე-სელოს სამების ეკლესია
ისტორია
1928 წელს ეკლესიის მრევლმა მხარი დაუჭირა იოსებიანობის მიმდინარეობას. 1937 წელს ეკლესიის ყველა სასულიერო პირი დახვრიტეს, ღვთისმსახურება შეწყდა და განახლდა მხოლოდ 1942 წლის თებერვალში.
ოფიციალურად ეკლესია დაიხურა 1938 წელს ლენინგრადის ოლქის საოლქო აღმასკომის დადგენილების საფუძველზე. ეკლესია გადააკეთეს ციხედ.
1960 წელს ტაძარი გადააკეთეს კულტურის სახლად. მოხსნეს გუმბათი და სამრეკლოს ზედა სართული.
ტაძარი 1998 წელს გადაეცა მრევლს, რის შემდეგაც დაიწყო სარესტავრაციო სამუშაოები. 1996-1998 წლები აღადგინეს სამრეკლო, მოგვიანებით საკურთხევლის აფსიდი, ხოლო 2002-2003 წლებში გუმბათი.
1995 წელს სამების ეკლესია შეიყვანეს ისტორიული და კულტურული მემკვიდრეობის ძეგლების სიაში, როგორც არქიტექტურის ფედერალური მნიშვნელობის ძეგლი.
რესურსები ინტერნეტში
კატეგორია:სანქტ-პეტერბურგის კულტურული მემკვიდრეობის ფედერალური ობიექტები კატეგორია:სანქტ-პეტერბურგის ტაძრები კატეგორია:რუსეთის კულტურული მემკვიდრეობის ძეგლები სანქტ-პეტერბურგში
საიდუმლო მასალები (სეზონი 5)
სამეცნიერო ფანტასტიკური ტელესერიალ „საიდუმლო მასალების“ მეხუთე სეზონი აშშ-ში, Fox-ის ეთერში 1997 წლის 2 ნოემბერს გავიდა და დასრულდა 1998 წლის 17 მაისს, 20 ეპიზოდის შემდეგ. ეს იყო სერიალის უკანასკნელი სეზონი, გადაღებული ვანკუვერში. ყველა შემდგომი ეპიზოდი გადაიღეს ლოს-ანჯელესში. განსხვავება წინა სეზონებთან ისიც არის, რომ ამბის განვითარება უფრო დეტალურად იყო დაგეგმილი, ვინაიდან ამავე დროს იღებდნენ მხატვრულ ფილმს „საიდუმლო მასალები“, რომელიც სერიალთან პირდაპირ იყო დაკავშირებული.
ეპიზოდები
ეპიზოდები, აღნიშნული ორმაგი ჯვრით, წარმოადგენენ სერიალის მითოლოგიის ნაწილს.
სქოლიო
კატეგორია:1997 წლის ამერიკული ტელესეზონები კატეგორია:1998 წლის ამერიკული ტელესეზონები
ჰოლშტინური ჯიში
250პქ|მინი|მარჯვნივ|ჰოლშტინური შავ-ჭრელი ფური 250პქ|მინი|მარჯვნივ|ჰოლშტინური წითელ-ჭრელი ფური ჰოლშტინური ჯიში — მსხვილი რქოსანი საქონლის სარძევე მიმართულების ჯიში. ხასიათდება მსოფლიოში ყველაზე მაღალი მერძეულობით.
გამოყვანილია XIX საუკუნის მე-2 ნახევარში აშშ-სა და კანადაში ჰოლანდიური და გერმანული საქონლის რძის პროდუქტიულობის ზრდისკენ მიმართული სელექციის გზით. ჰოლშტინური და ფრიზიული საქონლის მექარხნეთა ასოციაციების შერწყმის შემდეგ (1885) ეწოდა ჰოლშტინ-ფრიზიული. თანამედროვე სახელი 1983 წლიდან ეწოდება. მთავარი სარძევე ჯიშია აშშ-ში, კანადაში, ახალ ზელანდიაში, იაპონიაში, იტალიაში, ისრაელსა და სხვა ქვეყნებში.
ძირითადად შავ-ჭრელი ფერისაა, აქვს ლაქების ფორმების, ზომებისა და განლაგების მრავალი ვარიაცია; აგრეთვე არსებობს წითელ-ჭრელი პოპულაცია. ექსტერიერით ტიპური სარძევე მიმართულების ცხოველია — თავი მსუბუქი, კისერი საშუალო სიგრძის და შედარებით წვრილი, მკერდი საშუალო სიღრმისა და განიერი; სხეულის უკანა მესამედი გრძელი და ფართო, ძვლეული წვრილი, კანი თხელი და დაფარულია ხშირი, მოკლე და ბზინვარე ბალანით; კისერზე კანი დანაოჭებულია, კიდურები და ჩლიქები მაგარი, ცური მოცულობიანი, უპირატესად ჯამისებრი ფორმის, კერტები უმეტესად ცილინდრული ფორმის.
ფურის სიმაღლე მინდაოში 142–145 სმ, კუროსი 160–165 სმ. ცოცხალი მასა 650–700 კგ და 1100–1200 კგ შესაბამისად; ახალშობილი ხბოს მასა 30–35 კგ შეადგენს. იწველის 6–12 ათ. კგ რძეს, ცხიმიანობა 3,6–3,7%, ცილის შემცველობა 3,1%. ჰოლშტინურ ჯიშს ეკუთვნის ლაქტაციური მონაწველის მიხედვით რძის ცხიმის გამოსავლის რეკორდი — 1052 კგ (მონაწველი 27674,2 კგ; ცხიმიანობა 3,8%). წითელ-ჭრელი ჰოლშტინები ნაკლები მონაწველით, მაგრამ რძის მაღალი ცხომიანობით ხასიათდება (3,95–4,2%). ჰოლშტინური ჯიშის კუროებს ხშირად იყენებენ არსებული ჯიშების გაუმჯობესებასა და ახლების გამოყვანაში.
საქართველოში ჰოლშტინური ჯიშის წითელ-ჭრელი ინდივიდები შემოყვანილია გარდაბნის მუნიციპალიტეტის სოფელ თელეთში, აგრეთვე სენაკის მუნიციპალიტეტის სოფელ თეკლათის კოოპერატივ „ტყირში“, საიდანაც გავრცელდა სხვა მუნიციპალიტეტებშიც.
სქოლიო
კატეგორია:მსხვილი რქოსანი საქონლის ჯიშები
ადგილობრივი ჯიში
ადგილობრივი ჯიში შეიძლება აღნიშავდეს ერთ-ერთს:
გეორგიენი
სქოლიო
კატეგორია:რუმინეთის ქალაქები
ხურსისძენი
ხურსისძენი (XVI საუკუნიდან - ხ უ რ ც ი ძ ე ნ ი) — სამხრეთ საქართველოს (სამცხის) წარჩინებული ფეოდალური საგვარეულო XI-XVI საუკუნეებში.გვარის ფუძემდებელი, როგორც ჩანს, XI საუკუნის მოღვაწე ხურსი იყო. ხურსისძენი წარმოადგენდნენ ახალი ჩორჩანელების გვარის განშტოებას. XI საუკუნის შემდეგ ახალი ჩორჩანელები წყაროებში აღარ იხსენიებიან. მათი სამფლობელოს ნაწილს, ჩანს ხურსისძენი დაეპატრონენ (ნაწილი ამ სამფლობელოსი გადაეცა ციხისჯვარელებს, ჯაყელებსა და ლაკლაკთა - ახალი ჩორჩანელების სხვა განშტოებებს). XVI საუკუნის დოკუმენტი „სამცხე-საათაბაგოს თავადთა ნუსხა“ გვამცნობს, რომ ერისთავთერისთავ ჩორჩანელის მამული ეკუთვნოდა ხურსისძეს. ხურსისძეთა გვარში გადმოვიდა ახალ ჩორჩანელებში გავრცელებული საგვარეულო სახელები: სულა, გიორგი, ფარსმან და სხვა. ხურსისძენი იყვნენ სამცხის ერისთავ-სპასალარებისა და შემდგომში მთავარ-ათაბაგების ჯაყელების ვასალი ფეოდალები და წყაროებში XV საუკუნემდე არ იხსენიებიან. XVI საუკუნეში ხურსისძეთა საგვარეულო მონასტერი და სამარხი ყოფილა ზარზმა. აქ ჩაუტარებიათ მათ საამშენებლო მუშაობა, მონასტრისათვის შეუწირავთ სხვადასხვა ნივთი და ალბათ ყმა-მამულიც, რაზეც მიუთითებს ეპიგრაფიკული მასალა. მონასტრის წინამძღვრები, ისევე როგორც მაწყვერელები ხშირად ხურსისძენი იყვნენ. მზეჭაბუკ ციხისჯვარელ-ჯაყელმა XVI საუკუნეში ზარზმის მონასტერი თავისი ყმა-მამულით აწყურის მონასტერს შესწირა. გამოთქმულია მოსაზრება (ვ. ბერიძე), რომ სწორედ XVI საუკუნეში, როდესაც აწყურის ეპისკოპოსი ხურციძე გახდა, ზარზმის მონასტერიც ხურციძეებს გადაეცათ. იმავე მოსაზრების მიხედვით, ზარზმის საყდარში გამოსახული მამა სერაპიონი არის არა მონასტრის დამაარსებელი სერაპიონ ზარზმელი, არამედ XVI საუკუნის ზარზმის წინამძღვარი სერაპიონ ხურციძე. ზოგი მკვლევარი, ზარზმის წარწერაში მოხსენიებულ ხურციძე შოთაყოფილ შიოს შოთა რუსთაველად მიიჩნევს და ამდენად შოთა რუსთაველს ხურციძეთა საგვარეულოს უკავშირებს.
ნიტრობენზოლი
150პქ|მინი|მარჯვნივ|სტრუქტურა ნიტრობენზოლი, — უმარტივესი არომატული ნიტრონაერთი; მოყვითალო ზეთისებრი სითხე; დნობის ტემპერატურაა 5,7°C, დუღილისა 210,9°C; სიმკვრივე 1987 კგ/მ³ (25°C); წყალში ცუდად იხსნება, ორგანულ გამხსნელებს კარგად ერევა. იმისდა მიხედვით, თუ რა პირობებში მიმდინარეობს ნიტრობენზოლის აღდგენა, მიიღება ანილინი ან ჰიდრაზობენზოლი. ნიტრობენზოლს ღებულობენ ბენზოლის ნიტვრისას მანიტვრელი ნარევით. ნიტრობენზოლი მომწამლავია. მისი ზღვრული დასაშვები კონცენტრაცია ჰაერში 3 მგ/მ³-ია. ნიტრობენზოლს ძირითადად იყენებენ ანილინისა და ზოგიერთი სხვა საღებრის მისაღებად.
ხურსისძენი
თურქების მიერ სამცხე-საათაბაგოს დაპყრობის შემდეგ, XVI საუკუნის ბოლოს ხურსისძენი სამცხიდან დასავლეთ საქართველოში გადასახლდნენ. ზარზმის მონასტრის სიძველეები შემოქმედში (გურია) გადაიტანეს და იქ ააგეს ახალი ზარზმა.
ნიტრობენზოლი
ლიტერატურა
კატეგორია:ნიტრობენზოლები კატეგორია:არომატული გამხსნელები კატეგორია:ნიტროგამხსნელები
ხურსისძენი
შესაძლოა ქორეთის, სავანისა და დარკვეთის ეკლესიების XI საუკუნის წარწერებში მოხსენიებული ძმები: ერისთავთერისთავი გიორგი და ერისთავი ხურსი (მშობლებითა და შვილებით) ხურსისძეთა საგვარეულოს წარმომადგენლები იყვნენ. ასეთ შემთხვევაში უნდა დავასკვნათ, რომ XI საუკუნეში ხურსისძეთა სამფლობელოები ჰქონდათ არა მარტო სამცხეში, არამედ ლიხთიმერეთშიც.
ლიტერატურა
კატეგორია:საქართველოს ფეოდალური საგვარეულოები
ადგილობრივი ჯიში (სასოფლო-სამეურნეო კულტურა)
ადგილობრივი ჯიშები სასოფლო-სამეურნეო კულტურისა — „ხალხური სელექციით“ შექმნილი, უკეთესი სამეურნეო ან სხვა სასარგებლო თვისებების გამო საგანგებოდ დაცული ან შემონახული მცენარეები. ადგილობრივი ჯიში ბიოლოგიურად კარგად არის შეგუებული თავისი ჩამოყალიბებისა და გავრცელების ზონის ბუნებრივ პირობებს და მყარი მოსავლიანობით ხასიათდება, მაგრამ თანდათან ადგილს უთმობს უხვმოსავლიან სელექციურ ჯიშებს. საქართველო გამოირჩევა ვაზის, ხილ-ბოსტნეულის ადბილობრივი ჯიშებისა და მინდვრის კულტურების მრავალფეროვნებით, რაც იმაზე მეტყველებს, რომ „ხალხური სელექცია“ ჩვენში ოდითვე მაღალ დონეზე მდგარა. ქართული მევენახეობა ძირითადად ადგილობრივ ჯიშებზეა დაფუძნებული (რქაწითელი, საფერავი, ჩინური, ცოლიკოური და სხვ.). ქართული ხორბლის ადბილობრივი ჯიშის მდიდარი ასორტიმენტი, როგორც სასელექციო მასალა, მსოფლიო მნიშვნელობისაა (მახა, დოლის პური, ზანდური, დიკა და სხვ.). დასავლეთ საქართველოში სიმინდის ადბილობრივი ჯიშის ნახევარკბილა ფორმები დღემდე შეუცვლელია.
ლიტერატურა
კატეგორია:სასოფლო-სამეურნეო კულტურის ადგილობრივი ჯიშები
ბაიზა-უტცა (ბუდაპეშტის მეტრო)
ბაიზა-უტცა (Bajza utca) — ბუდაპეშტის მეტროპოლიტენის სადგური. მდებარეობს 1-ელ ხაზზე (ყვითელი) და შედგება 2 ბაქნისაგან. სადგური გაიხსნა 1896 წელს.
რესურსები ინტერნეტში
კატეგორია:ბუდაპეშტის მეტროსადგურები
ანჟიკალ-დუ-პიაუი
ანჟიკალ-დუ-პიაუი (Angical do Piauí) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან - მეტრზე. მიეკუთვნება პიაუის ჩრდილო-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ მედიუ-პარნაიბა-პიაუიენსის შემადგენლობაში.
2010 წლის მონაცემებით, მოსახლეობა 6 672 ადამიანს შეადგენდა, მოსახლეობის სიმჭიდროვე 29.86 კმ²-ზე. ფართობი 223 435 კმ²-ია.
რესურსები ინტერნეტში
კატეგორია:პიაუის შტატის მუნიციპალიტეტები
ადგილობრივი ჯიში (სასოფლო-სამეურნეო ცხოველი)
ადგილობრივი ჯიში სასოფლო-სამეურნეო ცხოველისა — რომელიმე ქვეყნის ან კუთხის ადგილობრივი წარმოშობის ხალასად მოშენებული სასოფლო-სამეურნეო ცხოველი, რომელსაც სხვა ჯიშს არ უჯვარებენ. კარგად არის შეგუებული ადგილობრივ ჰავასა და სამეურნეო პირობებს და გამოირჩევა ზოგიერთი თავისებურებით. საქართველოში ადგილობრივი ჯიშიდან აღსანიშნავია იმერული ცხვარი, თუშური ცხვარი, თუშური ცხენი, ხევსურული ძროხა, კახური ღორი, მთის რუხი ქართული ფუტკარი, მეგრული ძროხა, მეგრული თხა.
ლიტერატურა
კატეგორია:სასოფლო-სამეურნეო ცხოველის ადგილობრივი ჯიშები
ხარხეთის საცხოვრებელი სახლი
ხარხეთის საცხოვრებელი სახლი — არქიტექტურული ძეგლი დუშეთის მუნიციპალიტეტის სოფელ ხარხეთის ცენტრალურ ნაწილში. ეკუთვნის ი. გვიანაშვილს. აგებულია ნატეხი ქვით. განეკუთვნება გვიანდელ შუა საუკუნეებს. სახლი ორსართულიანია. სართულშუა გადახურვა და სახურავი ხის კოჭებზეა მოწყობილი. სახურავი ბრტყელია, მიწურბანიანი. პირველი სართულის სამხრეთის ფასადს გადახურული აივანი გასდევს. კოჭების დატვირთვა მრგვალ და ოთხკუთხა ხის სვეტებზეა გადატანილი. სვეტებს სვეტისთავები აგვირგვინებს. ზოგიერთი სვეტი ქვის ფილაზე დგას. ერთი ფანჯარა დასავლეთ კედელშია, ორი სწორკუთხოვანი კარი და ორი ფანჯარა აივანზე გამოდის. პირველი სართული წნული ტიზრებით სამ ნაწილადაა გაყოფილი. სამხრეთ-დასავლეთ ნაწილში - კერა, ხოლო ჩრდილოეთ-აღმოსავლეთ ნაწილში - გომური. აივნის ჩრდილო-აღმოსავლეთ კუთხეში თონეა. მეორე სართულის სამხრეთის ფასადი გახსნილია. აღმოსავლეთ კედელში. რელიეფის შესაბამის დონეზე, განიერი შესასვლელია. კალოს იატაკი მის წინ მდებარე პირველი სართულის აივნის ბანის დონეზეა. აღმოსავლეთ კედლეში ერთი ნიშია, ჩრდილოეთისაში - ოთხკუთხა ღიობი. დასავლეთ კედელში - ასეთივე ღიობი და ერთი ნიში. კალო სამეურნეო საჭიროებისათვისაც იყო განკუთვნილი. აქ ინახავდნენ საქონლის საკვების მარაგს, სამეურნეო იარაღსა და ჭირნახულს.
ლიტერატურა
კატეგორია:დუშეთის მუნიციპალიტეტის არქიტექტურული ძეგლები
ახოიანის რაიონი
ახოიანის რაიონი (Distrito de Ajoyani) — რაიონი პერუში, პუნოს რეგიონის კარაბაიის პროვინციაში. მდებარეობს ზღვის დონიდან 4 250 მეტრზე. 2007 წლის მონაცემებით, მოსახლეობა 2 104 ადამიანს შეადგენდა, სიმჭიდროვე 5.1 ადამიანი კმ²-ზე. ფართობი 413.11 კმ²-ია.
ბათოლითი
ბათოლითი — სიღრმული მაგმური ქანების განლაგების ფორმა. ბათოლითი ძალიან დიდი ზომის გამკვეთი სხეულია, რომლის ზედაპირის ფართობის რამდენიმე ასეულ ან ათასეულ კმ²-ს აღწევს. ბათოლითის გენეზისი სადავოა. ძირითად სიძნელეს სივრცის პრობლემა წარმოადგენს. ადრე ფიქრობდნენ, რომ ბათოლითი უძირო წარმონაქმნია და სიღრმეში მაგმურ კერას უკავშირდება. ცენტრალური ევროპის ბათოლითების შესწავლის მაგალითზე ჰ. კლოოსმა დაამტკიცა მათი შიგაფორმაციული ბუნება. ზოგი მკვლევარი ბათოლითს გეოსინკლინში ღრმად დაძირულ ნალექთა ნაწილის დნობას უკავშირებს, ნაწილი კი — გრანიტიზაციას.
ლიტერატურა
კატეგორია:ინტრუზიები
ხუტლუბუღა
ხუტლუბუღა (გ. აგვისტო, 1293) — საქართველოს სახელმწიფო მოღვაწე XIII საუკუნის II ნახევარში, ათაბაგ-ამირსპასალარის სადუნ მანკაბერდელის ვაჟი. ცოლად ჰყავდა სამცხის მთავრის ბექა I-ის ასული. სადუნის გარდაცვალების შემდეგ დემეტრე II-მ მას მხოლოდ ამირსპასალარობა აკმარა, ათაბაგობა კი ტარსაიჭ ორბელს უბოძა, რის გამოც ხუტლუბუღა მეფეს გადაემტერა (ამას ისიც ემატებოდა, რომ დედის მხრით იგი დავით VII ულუს მიერ სიკვდილით დასჯილი ხოჯა აზიზის შვილიშვილი იყო). ხუტლუბუღამ ხელი შეუწყო იმას, რომ დემეტრე მონღოლთა ურდოში სიკვდილით დასაჯეს (1289 წელი), სამეფო ტახტზე კი არღუნ ხანს დავით VI ნარინის ვაჟი ვახტანგი დაასმევინა, რომელმაც სამაგიეროდ ხუტლუბუღას ათაბაგობა და ამირსპასალარობა უბოძა. ხუტლუბუღა ბუნებით ამაყი, ამპარტავანი და ურჩი კაცი იყო. მას რამდენიმეჯერ ჩამოართვეს სადუნისეული ქონება და მამული და დანაშაულის მონანიების შემდეგ ისევ დაუბრუნეს. მალე იგი ვახტანგსაც განუდგა და სცადა გაემეფებინა დემეტრეს ვაჟი დავითი, რომელიც მონღლი ილხანის კარზე იყო. ქართველმა დიდებულებმა მხარი არ დაუჭირეს ხუტლუბუღას და იგი იძულებული გახდა თვითონაც ურდოში დარჩენილიყო. დავით დემეტრეს ძის გამეფების შემდეგ (1293 წელი) ხუტლუბუღა იმდენად გაძლიერდა, რომ, ისტორიკოსის ცნობით, მეფესავით იქცეოდა. დავით VIII იძულებული გახდა ილხან ქეღათუსთვის მიემართა. ხუტლუბუღას გაუხსენეს ყველა დანაშაული და სიკვდილით დასაჯეს. შვილი არ ჰყოლია და მთელი თავისი ქონება დავით VIII-ს დარჩა.
ლიტერატურა
კატეგორია:ამირსპასალარები კატეგორია:გარდაცვლილი 1293 კატეგორია:ათაბაგები
ბათომეტრი
ბათომეტრი — ხელსაწყო, რომლითაც სინჯავენ ბუნებრივი წყალსატევის სიღრმეს, იღებენ წყალს სიღრმიდან წყლის გამოსაკვლევად. ბათომეტრი არის მყისი და ხანგრძლივი ავსებისა. ხელსაწყო XIX საუკუნეში გამოიგონეს. ბათომეტრი გამოიყენებოდა ოკეანოლოგიაში, თუმცა დღეს მას უკვე იშვიათად იყენებენ.
ლიტერატურა
კატეგორია:ოკეანოლოგია კატეგორია:საზომი ხელსაწყოები
ალექსანდრე მილჩაკოვი
ალექსანდრე მილჩაკოვი (Мильчаков, Александр Иванович; დ. 11 ოქტომბერი, 1903 — გ. 17 ივლისი, 1973) — სსრკ-ში ახალგაზრდათა კომუნისტური მოძრაობის მოღვაწე. საბჭოთა კავშირის კომუნისტური პარტიის წევრი 1919 წლიდან.
დაიბადა რკინიგზელთა ოჯახში. 1918 წელს შევიდა მუშა ახალგაზრდების სოციალისტურ კავშირში. რუსეთის ახალგაზრდათა კომუნისტური კავშირის ცენტრალური კომიტეტის ციმბირის ბიუროს მდივანი. 1921–1925 წლებში რუსეთის ახალგაზრდათა კომუნისტური კავშირის ცენტრალური კომიტეტის წევრი, ცენტრალური კომიტეტის სამხრეთ-აღმოსავლეთის ბიუროს მდივანი, ბიუროს წევრი და რუსეთის ახალგაზრდათა კომუნისტური კავშირის ცენტრალური კომიტეტის განყოფილების გამგე, 1925 წლიდან რუსეთის ახალგაზრდათა კომუნისტური კავშირის ცენტრალური კომიტეტის მდივანი, ახალგაზრდობის კომუნისტური ინტერნაციონალის აღმასრულებელი კომიტეტის პრეზიდიუმის წევრი.
1927–1928 წლებში უკრაინის ახალგაზრდობის კომუნისტური კავშირის ცენტრალური კომიტეტის გენერალური მდივანი, ხოლო 1928–1929 წლებში — სრულიად საკავშირო ახალგაზრდათა ლენინური კომუნისტური კავშირის მდივანი. 1956 წლიდან იყო პერსონალური პენსიონერი. დაჯილდოებულია ლენინის ორდენით, შრომის წითელი დროშის ორდენითა და მედლებით. დაკრძალულია ნოვოდევიჩიეს სასაფლაოზე ქალაქ მოსკოვში.
რესურსები ინტერნეტში
კატეგორია:დაბადებული 11 ოქტომბერი კატეგორია:დაბადებული 1903 კატეგორია:გარდაცვლილი 17 ივლისი კატეგორია:გარდაცვლილი 1973 კატეგორია:საბჭოთა კავშირის კომუნისტური პარტიის წევრები კატეგორია:ლენინის ორდენის კავალრები კატეგორია:შრომის წითელი დროშის ორდენის კავალრები კატეგორია:ნოვოდევიჩიეს სასაფლაოზე დაკრძალულები
ენტონი კენედი
მინი|ენტონი კენედი ენტონი მაკლეოდ კენედი (Anthony McLeod Kennedy; დ. 23 ივლისი, 1936, საკრამენტო, კალიფორნია, აშშ) — ამერიკელი იურისტი, აშშ-ის უზენაესი სასამართლოს მოსამართლე 1988 წლიდან 2018 წლამდე.
1987 წელს პრეზიდენტმა რონალდ რეიგანმა წამოაყენა კენედის კანდიდატურა სასამართლოში არსებულ ვაკანტურ ადგილზე, ხოლო 1988 წელს კენედი სენატმა დაატმკიცა. 1997 წელს მან დაწერა სასამართლოს გადაწყვეტილება, რითაც გააუქმა კოლორადოს შტატის ანტიდისკრიმინაციული კანონი, რომელიც უშვებდა დისკრიმინაციას სექსუალური ორიენტაციის ნიშნით. 2003 წელს მისი ავტორობით დაწერილი გადაწყვეტილებით გაუქმდა ჰომოსექსუალობის დასჯადობა. 2015 წელს კენედის ავტორობით დაწერილი გადაწყვეტილებით არაკონსტიტუციურად გამოცხადდა ერთსქესიანი ქორწინების აკრძალვა.
რესურსები ინტერნეტში
კატეგორია:ამერიკელი მოსამართლეები კატეგორია:ამერიკელი იურისტები კატეგორია:დაბადებული 23 ივლისი კატეგორია:დაბადებული 1936
ძარღვასოკო
ძარღვასოკო (ლათ. Gomphus clavatus) — ქუდიანი სოკო. უკუკონუსისებრი ნაყოფსხეული აქვს, სიმაღლე 10 სმ აღწევს, დიამეტრი — 6 სმ. ქუდი თანდათან გადადის ფეხში. ხშირად ძირით რამდენიმე ცალია შეზრდილი. გარედან ძირამდე დაუყვება სიგრძივი ძარღვები; მოიისფრო ან მოყვითალო-მოყავისფროა. იზრდება ნაძვნარსა და ნაძვნარ-ფიჭვნარში ზაფხულ-შემოდგომით. საჭმელად იხმარება ახალი.
სტრელკოვკა (ბაშკირეთი)
სტრელკოვკა (Стрелковка) — სოფელი რუსეთის ფედერაციაში, ბაშკირეთის რესპუბლიკის სტერლითამაქის რაიონში.
2002 წლის აღწერის მიხედვით, მოსახლეობის უმრავლესობას ბაშკირები შეადგენენ (50%).
სქოლიო
კატეგორია:სტერლითამაქის რაიონის სოფლები
იაროსლავ ევდოკიმოვი
იაროსლავ ევდოკიმოვი (Євдокимов Ярослав Олександрович, დ. 22 ნოემბერი 1946, როვნო, უკრაინა) — უკრაინელი მომღერალი, ბარიტონი. რუსეთის ფედერაციის დამსახურებული არტისტი. ბელორუსიის სსრ-ის სახალხო არტისტი.
ლიტერატურა
კატეგორია:დაბადებული 1946 კატეგორია:უკრაინელი მომღერლები კატეგორია:დაბადებული 22 ნოემბერი
ლაშა გიუნაშვილი
ლაშა გიუნაშვილი (დ. 29 ივნისი, 1992, ქარელი) — ქართველი სპორტსმენი (ძიუდო), საქართველოს ჩემპიონი (2014), ორგზის ვერცხლისა (2012, 2016) და ბრინჯაოს (2017) პრიზიორი, ახალგაზრდებს შორის საქართველოს ჩემპიონატის ბრინჯაოს პრიზიორი (2010), ევროპის ჩემპიონი (2017, ვარშავა, პოლონეთი).
რესურსები ინტერნეტში
კატეგორია:დაბადებული 29 ივნისი კატეგორია:დაბადებული 1992 კატეგორია:ქართველი ძიუდოისტები კატეგორია:ქარელის მუნიციპალიტეტში დაბადებულები
ბრუნეის პოლიტიკა და მთავრობა
ბრუნეის პოლიტიკურ სისტემას მართავს კონსტიტუცია და მალაის ისლამური მონარქიის ეროვნული ტრადიცია (Melayu Islam Beraja; MIB). – სამი კომპონენტი მოიცავს მალაის კულტურას, ისლამურ რელიგიას და მონარქიის პოლიტიკურ ჩარჩოებს. მას აქვს სამართლებრივი სისტემა, რომელიც დაფუძნებულია ინგლისურ საერთო სამართალზე, თუმცა ისლამური სამართალი (შარიატი) ამას ზოგიერთ შემთხვევაში ცვლის. ბრუნეის აქვს პარლამენტი, მაგრამ არ არის არჩევნები; ბოლო არჩევნები ჩატარდა 1962 წელს.
ბრუნეის 1959 წლის კონსტიტუციის თანახმად, მისი უდიდებულესობა პადუკა სერი ბაგინდა სულთანი ჰაჯი ჰასანალ ბოლკია მუიზადადინ ვადაულაჰი არის ქვეყნის მეთაური, რომელსაც აქვს სრული აღმასრულებელი უფლებამოსილება. 1962 წლიდან ამ ორგანოში შედის საგანგებო უფლებამოსილებები, რომლებიც განახლდება ყოველ ორ წელიწადში ერთხელ. ბრუნეი ტექნიკურად იმყოფებოდა საომარ მდგომარეობაში 1962 წლის ბრუნეის აჯანყების შემდეგ. ჰასანალ ბოლკია ასევე ასრულებს შტატის პრემიერ მინისტრის, ფინანსთა მინისტრისა და თავდაცვის მინისტრის მოვალეობას. სამეფო ოჯახი ინარჩუნებს პატივსაცემ სტატუსს ბრუნეიში.
საგარეო ურთიერთობები
1979 წლამდე ბრუნეის საგარეო ურთიერთობებს მართავდა დიდი ბრიტანეთის მთავრობა. ამის შემდეგ მათ გადასცეს ბრუნეის დიპლომატიურ სამსახურს. 1984 წელს დამოუკიდებლობის შემდეგ, ეს სამსახური განახლდა მინისტრთა დონეზე და დღეს ცნობილია როგორც საგარეო საქმეთა სამინისტრო.
ოფიციალურად ბრუნეის საგარეო პოლიტიკა ასეთია:
გაერთიანებული სამეფოსთან ტრადიციული კავშირებით, ბრუნეი გახდა თანამეგობრობის 49-ე წევრი, დამოუკიდებლობის დღეს, 1984 წლის 1 იანვარს. როგორც რეგიონული ურთიერთობების გაუმჯობესების ერთ-ერთი პირველი ინიციატივა, ბრუნეი შეუერთდა ASEAN- ს 1984 წლის 7 იანვარს და გახდა მეექვსე წევრი ქვეყანა. მისი სუვერენიტეტისა და დამოუკიდებლობის აღიარების მისაღწევად, იგი გაეროს სრულუფლებიანი წევრის სტატუსით შეუერთდა იმავე წლის 21 სექტემბერს.
როგორც ისლამური ქვეყანა, ბრუნეი გახდა ისლამური კონფერენციის ორგანიზაციის (ამჟამად ისლამური თანამშრომლობის ორგანიზაცია) სრულუფლებიანი წევრი 1984 წლის იანვარში, მაროკოში გამართულ მეოთხე ისლამურ სამიტზე.
1989 წელს აზიისა და წყნარი ოკეანის ეკონომიკური თანამშრომლობის ფორუმზე (APEC) გაწევრიანების შემდეგ, ბრუნეიმ უმასპინძლა APEC– ის ეკონომიკური ლიდერების შეხვედრას 2000 წლის ნოემბერში და ASEAN– ის რეგიონალურ ფორუმს (ARF) 2002 წლის ივლისში. ბრუნეი გახდა მსოფლიო სავაჭრო ორგანიზაციის (მსოფლიო სავაჭრო ორგანიზაციის) დამფუძნებელი წევრი 1995 წლის 1 იანვარს და არის მთავარი მოთამაშე BIMP-EAGA– ში, რომელიც შეიქმნა მინისტრების პირველი შეხვედრის დროს, ფილიპინებში, დავაოში, 1994 წლის 24 მარტს.
ბრუნეი მჭიდრო ურთიერთობას იზიარებს სინგაპურთან და ფილიპინებთან. 2009 წლის აპრილში ბრუნეიმ და ფილიპინებმა ხელი მოაწერეს ურთიერთგაგების მემორანდუმს (MOU), რომელიც მიზნად ისახავს ორი ქვეყნის ორმხრივი თანამშრომლობის გაღრმავებას სოფლის მეურნეობისა დაკავშირებული სავაჭრო და ინვესტიციის სფეროებში.
ბრუნეი იყო ASEAN– ის თავმჯდომარე 2013 წელს. მან ასევე უმასპინძლა ASEAN- ის სამიტს იმავე წელს.
თავდაცვა
ბრუნეი ინარჩუნებს ქვეყნის მასშტაბით განლაგებულ სამ ქვეით ბატალიონს. ბრუნეის საზღვაო ძალებს აქვს გერმანული მწარმოებლისგან შეძენილი რამდენიმე "იჯტიჰადის" კლასის საპატრულო კატარღა. გაერთიანებული სამეფო ასევე ინარჩუნებს ბაზას სერიაში, ბრუნეის ნავთობპროდუქტების ინდუსტრიის ცენტრში. იქ განლაგებულია გურხის ბატალიონი, რომელიც 1500 პერსონალისგან შედგება. გაერთიანებული სამეფოს სამხედრო სამსახური განლაგებულია ორ ქვეყანას შორის გაფორმებული თავდაცვის ხელშეკრულების საფუძველზე.
საჰაერო ძალების მიერ მოქმედი Bell 212 ჩამოვარდა კუალა ბელაიტში 2012 წლის 20 ივლისს, ბორტზე მყოფი 14 ეკიპაჟიდან 12-ის დაკარგვით. უბედური შემთხვევის მიზეზი ჯერ არ არის დაზუსტებული. კატასტროფა ბრუნეის ისტორიაში ყველაზე მძიმე საავიაციო ინციდენტია.
არმია ამჟამად იძენს ახალ აღჭურვილობას, მათ შორის, უპილოტო და S-70i Black Hawks.
ბრუნეის საკანონმდებლო საბჭომ შესთავაზა თავდაცვის ბიუჯეტის გაზრდა 2016–17 ფინანსური წლისთვის დაახლოებით ხუთი პროცენტით და 564 მილიონი ბრუნეის დოლარი (408 მილიონი აშშ დოლარი). ეს შეადგენს სახელმწიფო მთლიანი წლიური ხარჯების დაახლოებით ათი პროცენტს და წარმოადგენს მშპ – ს დაახლოებით 2.5 პროცენტს.
ადმინისტრაციული დანაყოფები
ბრუნეი იყოფა ოთხ ოლქად (დაერა) და 38 ქვე-ოლქად (მუკიმები).
კოდაი-კერენდი (ბუდაპეშტის მეტრო)
კოდაი-კერენდი (Kodály körönd) — ბუდაპეშტის მეტროპოლიტენის სადგური. მდებარეობს 1-ელ ხაზზე (ყვითელი) და შედგება 2 ბაქნისაგან. სადგური გაიხსნა 1896 წელს.
რესურსები ინტერნეტში
კატეგორია:ბუდაპეშტის მეტროსადგურები
ერაყი 1948 წლის ზაფხულის ოლიმპიურ თამაშებზე
ერაყმა ზაფხულის ოლიმპიურ თამაშებზე პირველად იასპარეზა 1948 წელს, დიდი ბრიტანეთის დედაქალაქ ლონდონში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1948 წლის ზაფხულის ოლიმპიურ თამაშებზე კატეგორია:ერაყი ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
ბარუ-დურუ
ბარუ-დურუ (Barro Duro) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 200 მეტრზე. მიეკუთვნება პიაუის ჩრდილო-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ მედიუ-პარნაიბა-პიაუიენსის შემადგენლობაში.
2010 წლის მონაცემებით, მოსახლეობა 6 607 ადამიანს შეადგენდა, მოსახლეობის სიმჭიდროვე 50.39 კმ²-ზე. ფართობი 131 119 კმ²-ია.
რესურსები ინტერნეტში
კატეგორია:პიაუის შტატის მუნიციპალიტეტები
აიაპატის რაიონი
აიაპატის რაიონი (Distrito de Ayapata) — რაიონი პერუში, პუნოს რეგიონის კარაბაიის პროვინციაში. მდებარეობს ზღვის დონიდან 3 475 მეტრზე. 2007 წლის მონაცემებით, მოსახლეობა 6 820 ადამიანს შეადგენდა, სიმჭიდროვე 6.2 ადამიანი კმ²-ზე. ფართობი 1 091 კმ²-ია.
რესურსები ინტერნეტში
კატეგორია:პუნოს რეგიონის რაიონები კატეგორია:კარაბაიის პროვინციის რაიონები
კოპალე
კოპალე — ეკლესია, არქიტექტურული ძეგლი საგარეჯოს მუნიციპალიტეტის სოფელ პატარა ჩაილურის ჩრდილო-აღმოსავლეთით. ორიოდე კილომეტრზე, მთაზე. სავარაუდოდ განეკუთვნება გვიანდელ შუა საუკუნეებს. ეკლესია გეგმით ოთხკუთხაა. ნაგებია ქვიშაქვის სხვადასხვა ზომის ნატეხი ქვით, რიყის ქვითა და კირის ხსნარით. გარეთა კუთხეებში და არქიტექტურული ელემენტების წყობაში მოზრდილი, მეტ-ნაკლებად წესიერი ფორმის ქვებია გამოყენებული. შესასვლელი დასავლეთიდანაა. კარი მიწიდან ორმოცდაათიოდე სანტიმეტრის სიმაღლეზეა. აღმოსავლეთით ნალისებრი ფორმის აფსიდია, რომელიც დარბაზის გრძივი კედლებიდან განიერი მხრებითაა გამოყოფილი. აფსიდში მაღალი, გარეთკენ უმნიშვნელოდ შევიწროებული სარკმელია გაჭრილი, რომლის თავი კონქის ქუსლის დონეზეა. სარკმელი ორი თხელი ქვით თარაზულადაა გადახურული. საკუთრივ კონქიდან სარკმლის თავზე არსებული ნაწილი - წვრილი, ნატეხი ქვების წყობის ხუთი რიგითაა (სიგრძე დაახლოებით - 1,8 მეტრი) შემორჩენილი. სარკმლის ქვემოთ, კედელში, რამდენიმე კრამიტია ჩატანებული. აფსიდის ჩრდილო გვერდში ერთი ოთხკუთხა ნიშია. მსგავსი თითო ნიში დარბაზის გრძივი კედლების შუაშიცაა. 1990-იანი წლების მიწურულს, ადგილობრივ მოსახლეობას ეკლესია თვითნებურად გაურემონტებია, რის გამოც ისტორიული ღირებულება ეკლესიას დაკარგული აქვს. რემონტის დროს აღუდგენიათ დასავლეთ კედლის დიდი ნაწილი და შესასვლელი, რომელიც ვენახის შესამაგრებელი რკინა-ბეტონის სარებითაა გადახურული. ეკლესია დაბურულია შიფრის, ორკალთა სახურავით, რომელიც ხის ნივნივებზეა დაწყობილი.
ლიტერატურა
კატეგორია:საგარეჯოს მუნიციპალიტეტის ტაძრები
ანჩელოტა
რესურსები ინტერნეტში
კატეგორია:იტალიური ვაზის ჯიშები
The B-52's (ალბომი)
The B-52's — ამერიკული ახალი ტალღის ჟანრის ჯგუფ The B-52's-ის სადებიუტო ალბომი, გამოცემული 1979 წლის 6 ივლისს. კიჩური ტექსტებით და განწყობით, მიმზიდველი ჰარმონიებით, ჯგუფმა მოიპოვა მსმენელები, ხოლო ალბომის სინგლები ჩარტების სათავეებში მოექცა. დისკის გარეკანის ავტორია ტონი რაიტი (მითითებული, როგორც Sue Ab Surd).
ჰუგო ფონ ჰოფმანსთალი
ჰუგო ფონ ჰოფმანსთალი (Hugo von Hofmannsthal; დ. 1 თებერვალი, 1874, ვენა — გ. 15 ივლისი, 1929, როდაუნი) — ავსტრიელი მწერალი, ნეორომანტიზმისა და სიმბოლიზმის თვალსაჩინო წარმომადგენელი და დეკადენტთა „ვენის ჯგუფის“ ერთ-ერთი თავკაცი. ლექსებსა და ერთმოქმედებიან ლირიკულ დრამებში („გუშინ“, 1891; „ტიციანის სიკვდილი“, 1893 და სხვა) ავითარებდა სიცოცხლისა და სსიკვდილის, სილამაზის წარმავლობის მარადიულ თემებს. მომდევნო ხანის შემოქმედება ნიცშეანურად გაგებული ანტიკური ტრაგედიის, შუა საუკუნეების მისტერიების, ბაროკოს თეატრისა და ვენური ხალხური კომედიის გავლენით ჩამოყალიბდა. დიდი წარმატება ხვდა წილად მის პიესებს: „თეთრი მარაო“ (1907), „მძიმე ადამიანი“ (1921), „ცხოვრების ზალცბურგის დიდი თეატრი“ (1922), „კოშკი“ (1925) და სხვა. აღსანიშნავია ჰოფმანსთალის ესეისტური თხზულებები: „წერილი“ (1902), „საუბრები ლიტერატურულ თემებზე“ (1904), „პოეტი და ჩვენი დრო“ (1907); ფსიქოლოგიური ნოველები: „672-ე ღამის ზღაპარი“ (1905), „ლუციდორი“ (1910), „უჩრდილო ქალი“ (1919), დაუმთავრებელი რომანი „ანდრეასი ანუ შეერთებულნი“.
The B-52's (ალბომი)
The B-52's Billboard 200-ის 59-ე პოზიციამდე ავიდა, ხოლო სინგლი „Rock Lobster“ ცხელ ასეულში 56-ე იყო. 2003 წელს ტელეარხ VH1-ის მიერ The B-52's ყველა დროის უდიდესი ალბომების სიაში 99-ედ დასახელდა. ცნობილია, რომ The B-52's ჯონ ლენონს მოსწონდა. 1995 წლის წიგნში „ალტერნატიული მუსიკის ალმანახი“ ავტორი ალან კროსი ალბომს ასახელებს 10 კლასიკური ალტერნატიული ალბომის სიის #9 პოზიციაზე. 2003 წელს The B-52's მოხვდა Rolling Stone-ის ყველა დროის 500 საუკეთესო ალბომის სიის #152 ადგილზე.
ჰუგო ფონ ჰოფმანსთალი
სქოლიო
კატეგორია:ავსტრიელი მწერლები კატეგორია:დაბადებული 1874 კატეგორია:გარდაცვლილი 1929
The B-52's (ალბომი)
კრიტიკოსების შეფასებები
The B-52's შეტანილია წიგნში „1001 Albums You Must Hear Before You Die“.
ჩარტები
სინგლები
პანკრატი ტავრომენელი
ეპისკოპოსი პანკრატი ტავრომენელი, პანკრატი ანტიოქიელი (Ὁ Ἅγιος Παγκράτιος ὁ Ἱερομάρτυρας Ἐπίσκοπος Ταυρομενίας — „წმინდა მღვდელმოწამე პანკრატი, ტავრომენელი ეპისკოპოსი“; I საუკუნე) — მღვდელმოწამე, წმინდა პეტრე მოციქულის მოწაფე, ტავრომენელი ეპისკოპოსი. მართლმადიდებელ ეკლესიაში, მისი ხსენების დღეებია: 22 თებერვალი და 22 ივლისი.
ცხოვრება და მოღვაწეობა
პანკრატის მშობლები იყვნენ ანტიოქიიდან. მამამისი ჯერ კიდევ იესო ქრისტეს ჯვარცმამდე იყო ქრისტეს მოძღვრების მიმდევარი, რომელიც მთელ თავის ოჯახთან ერთად ანტიოქიაში მოინათლა.
მშობლების გარდაცვალების შემდეგ ეწეოდა განმარტოებით ცხოვრებას. კილიკიაში ტავრომენიის ეპისკოპოსად ხელდასხმულ იქნა პეტრე და პავლე მოციქულების მიერ.
მისი ცხოვრების აღწერის მიხედვით, მას ეკუთვნის ტაორმინაში პირველი ტაძრის აგება და ქალაქის ქრისტიანობაზე მოქცევა. განრისხებულმა კერპტთაყვანისმცემლებმა, რომლებმაც ვერ აიტანეს მის მიერ ქრისტიანობი გავრცელება ქვებით ჩაქოლეს.
თანამედროვე ტაორმინაში არის მისი სახელობის ტაძარი.
thumb|left|პანკრატი ტავრომენელის ეკლესია ტაორმინაში
„გრიგოლ ხანძთელის ცხოვრებაში“ წმინდა პანკრატი მოხსენიებულია წმინდა ბაგრატად.
რესურსები ინტერნეტში
კატეგორია:სიცილიის წმინდანები კატეგორია:მღვდელმოწამენი კატეგორია:I საუკუნის ქრისტიანი წმინდანები
ლიწინის ეკლესია
ლიწინის ეკლესია — არქიტექტურული ძეგლი გურჯაანის მუნიციპალიტეტის სოფელ ჭერემის შესასვლელში. განეკუთვნება ადრინდელ შუა საუკუნეებს.
ეკლესია დარბაზულია. სამხრეთიდან თანადროული მინაშენი აქვს, რომელიც ეკლესიის კორპუსს წყობით უკავშირდება. შენობა ნაგებია რიყის ქვითა და შირიმით. ძლიერაა დაზიანებული: ჩამონგრეულია ეკლესიისა და მინაშენის გადახურვა, კედლების ზედა ნაწილები დაფარულია მცენარეებით.
ეკლესიის თითქმის კვადრატული დარბაზი აღმოსავლეთით დასრულებულია ნახევარწრიული შვერილი აფსიდით (შიდა ზომები ღერძებზე: – 8,6x 5,3 მეტრი), რომელშიც სამი მაღალი, თაღოვანი სარკმელი ყოფილა გაჭრილი. შემორჩენილია სამხრეთი სარკმელი და ცენტრალური სარკმლის სამხრეთი წირთხლი. ჩრდილოეთ სარკმლის ადგილზე კედელი დანგრეულია. სარკმლების თაღები, როგორც ეს შემორჩენილი ნაწილებიდან ჩანს, ნალისებრი ყოფილა.
სამხრეთ მინაშენი გეგმით სწორკუთხაა. აღმოსავლეთიდან დასრულებულია ნალისებრი აფსიდით (შიდა ზომები აფსიდის ჩათვლით: სიგრძე – 5,7 მეტრი, სიგანე – 2,4 მეტრი). მინაშენში შესასვლელი სამხრეთი კედლის დასავლეთ ნაწილშია.
ლიტერატურა
კატეგორია:გურჯაანის მუნიციპალიტეტის ტაძრები
Royal Mail
Royal Mail (ზოგჯერ ქართული ასოებით: როიალ მეილი) — საფოსტო-კურიერული კომპანია გაერთიანებულ სამეფოში, რომელიც 1516 წელს დაარსდა. ამ კომპანიის შვილობილი კომპანია არის Royal Mail Group.
კომპანიის შესახებ
Royal Mail არის საერთაშორისო ორგანიზაცია, რომელიც მსოფლიოს მასშტაბით 44 ქვეყანაში მუშაობს. მისი შემოსავლები ყოველწლიურად 10 მილიარდს აღემატება.კომპანიაში დასაქმებულია თითქმის 160 000 ადამიანი. ყოველ წელს კომპანიის გავლით იგზავნება 1.8 მილიარდზე მეტი ამანათი და 14 მილიარდი წერილი. ის მუშაობს 38 საფოსტო ცენტრის ქსელში. თითოეული საფოსტო ცენტრი ემსახურება დიდი ბრიტანეთის დიდ გეოგრაფიულად განსაზღვრულ ადგილს და ისინი ერთად ქმნიან საფოსტო სადისტრიბუციო ოპერაციის ხერხემალს.
Royal Mail რეგულირდება ორგანიზაცია Ofcom-ის მიერ. Ofcom აქვს ვალდებულება რომ უზრუნველყოს დიდი ბრიტანეთის უნივერსალური საფოსტო სერვისის დებულებები, მუშაობს 6 დღე კვირაში, ფასი ყველგან თანაბარია და ამანათი შეიძლება გაიგზავნოს 30 მილიონ ადამიანთან.
ძაღლის ქინძი
ძაღლის ქინძი (Aethusa) — მცენარეთა გვარი ქოლგოსანთა ოჯახისა. შეიცავს 1 პოლიმორფულ სახეობას — Aethusa cynapium, ერთწლოვანი (ზოგჯერ ორწლოვანი) მცენარეა.
გვხვდება მცირე აზიასა და ევროპაში, გზადმიყოლილია ჩრდილოეთ ამერიკაში. იზრდება კავკასიაშიც. საქართველოში გვხვდება მთის ქვედა და შუა სარტყელში ბუჩქნარებს შორის, დანაგვიანებულ ადგილებსა და გზის პირებზე.
ლიტერატურა
კატეგორია:ქოლგოსანნი
ჩინთის ნამოსახლარი
ჩინთის ნამოსახლარი — არქეოლოგიური ძეგლი დუშეთის მუნიციპალიტეტის სოფელ ჩინთში, მდინარე არაგვის მარცხენა ნაპირას, საკარმიდამო ნაკვეთზე. განეკუთვნება ძველი წელთაღრიცხვით მეოთხე ათასწლეულის პირველ ნახევარს და განვითარებულ შუა საუკუნეებს.
1986-1988 წლებში ძეგლი გათხარა ისტორიის, არქეოლოგიისა და ეთნოგრაფიის ინსტიტუტის აღმოსავლეთ საქართველოს მთიანეთის არქეოლოგიურმა ექსპედიციამ (ხელმძღვანელი რ. რამიშვილი). ნამოსახლარზე საცხოვრებელი და სამეურნეო ნაგებობები არ დადასტურდა. აღმოჩნდა ნამოსახლარისთვის დამახასიათებელი მასალა: ქვედა კულტურულ ფენაში (ძველი წელთაღრიცხვით მეოთხე ათასწლეულის პირველი ნახევარი) — თიხის ჭურჭლის ნატეხები, ირმის რქის თოხები, სატარე ნახვრეტებით, ობსიდიანისა და კაჟის იარაღი, მინიატურული სანაყები, ხელსაფქვავები, ცხოველთა ძვლები, შემკული რელიეფური ორნამენტით, კერამიკის ნატეხები და სხვა, ზედა კულტურულ ფენაში (განვითარებული შუა საუკუნეები) — მოჭიქული თიხის ჭურჭლის ნატეხები და კვირისტავი. აღმოჩენილი მასალა ინახება არქეოლოგიური კვლევის ცენტრის დუშეთის არქეოლოგიურ ბაზაში.
ლიტერატურა
კატეგორია:დუშეთის მუნიციპალიტეტის არქეოლოგიური ძეგლები
ჯორჯ პატონი
ჯორჯ სმით პატონ უმცროსი (George Smith Patton Jr.; დ. 11 ნოემბერი, 1885, სან-გეიბრიელი, კალიფორნია, აშშ — გ. 21 დეკემბერი, 1945, ჰაიდელბერგი, მოკავშირეთა მიერ ოკუპირებული გერმანია) — აშშ-ის არმიის გენერალი, მეთაურობდა აშშ-ის მეშვიდე არმიას მეორე მსოფლიო ომის ხმელთაშუაზღვის თეატრში და აშშ-ის მესამე არმიას 1944 წლის ივლისის შემდეგ, გერმანიასა და საფრანგეთში ნორმანდიაში დესანტის გადასხმის შემდეგ.
დაიღუპა 1945 წლის 21 დეკემბერს გერმანიაში, ავტოკატასტროფის შედეგად.
1975 წელს პატონის პატივისცემის ნიშნად ბელგიაში გამოუშვეს საფოსტო მარკების სერია.
სქოლიო
კატეგორია:დაბადებული 11 ნოემბერი კატეგორია:დაბადებული 1885 კატეგორია:გარდაცვლილი 21 დეკემბერი კატეგორია:გარდაცვლილი 1945 კატეგორია:აშშ-ის გენერლები
ერაყი 1960 წლის ზაფხულის ოლიმპიურ თამაშებზე
ერაყმა ზაფხულის ოლიმპიურ თამაშებზე მეორედ იასპარეზა 1960 წელს, იტალიის დედაქალაქ რომში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1960 წლის ზაფხულის ოლიმპიურ თამაშებზე კატეგორია:ერაყი ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
ჰერენბერგი
ჰერენბერგი (Herrenberg) — ქალაქი გერმანიაში, ბადენ-ვიურტემბერგის ფედერალურ მხარეში, შტუტგარტის ადმინისტრაციულ ოლქში, ბებლინგენის რაიონში. ქალაქის ფართობია 65,71 კმ², მოსახლეობა, 2013 წლის 31 დეკემბრის მდგომარეობით, შეადგენს 30 373 ადამიანს.
თავადი ბეღლისანგელოზის ჯვარი
თავადი ბეღლისანგელოზის ჯვარი — საკულტო ძეგლი დუშეთის მუნიციპალიტეტის სოფელ ხახაბოს ჩრდილო-აღმოსავლეთით. მაღალი კლდის თავზე. ხატის კომპლექსში შედის ბეღელი, საქვაბე და საზარე. ბეღელი ფიქლის მშრალი წყობით ნაშენი, გეგმით ოთხკუთხა ნაგებობაა. შესასვლელი სამხრეთიდან აქვს. კარის გვერდით მცირე ზომის თახჩაა დატანებული. აღმოსავლეთ და დასავლეთ კედლებში თითო სარკმელია. შენობა გადახურულია ორფერდა, ოთხსაფეხურიანი სახურავით. საქვაბე გეგმით ოთხკუთხაა და ბეღელზე დასავლეთიდანაა მიშენებული. ნაგებია ფიქლის მშრალი წყობით. შესასვლელი აღმოსავლეთიდან აქვს. სამხრეთ კედელში ორი სარკმელია. ჩრდილოეთ კედელთან კერაა. სათავსის შუაში გადახურვის გასამაგრებლად ორი ბოძია აღმართული. გადახურვა ბრტყელია, ბანური. საზარე საქვაბიდან დასავლეთით, ათიოდე მეტრზეა, შემაღლებულ ადგილას. ფიქლის მშრალი წყობით ნაშენი კოშკისებრი ყრუ ნაგებობაა. ზედა ნაწილში გამოყვანილია თაღი, რომელშიც ზარი კიდია. სახურავი ორფერდაა.
ლიტერატურა
კატეგორია:დუშეთის მუნიციპალიტეტის არქეოლოგიური ძეგლები
ლიანა ჯოჯუა
ლიანა ჯოჯუა (დ. 22 მარტი, 1995) — ქართველი შერეული საბრძოლო ხელოვნების (MMA) მებრძოლი, რომელიც ამჟამად იბრძვის აბსოლუტურ საბრძოლო ჩემპიონატში (UFC).
პირადი ცხოვრება
ჯოჯუა პროფესიით მასწავლებელია. დამთავრებული აქვს მოსკოვის სახელმწიფო პედაგოგიური უნივერსიტეტი. მას აქვს მუსიკალური განათლება.
სქოლიო
კატეგორია:ქართველი შერეული საბრძოლო ხელოვნების მებრძოლი ქალები კატეგორია:დაბადებული 22 მარტი კატეგორია:დაბადებული 1995
ამერიკის პენსიონერთა ასოციაცია
ამერიკის პენსიონერთა ასოციაცია, „ეი-ეი-არ-ფი“, (American Association of Retired Persons — AARP) — საზოგადოებრივი, არაპარტიული ორგანიზაცია ამერიკის შეერთებულ შტატებში, რომლის მიზანია 50 წელს გადაცილებული ამერიკელების უფლებებისა და ინტერესების ლობირება.
დააფუძნა 1958 წელს ყოფილმა პედაგოგმა ეთელ ანდრუსმა. 1982 წელს შეუერთდა ანდრუსის მიერვე 1947 წელს დაარსებულ პენსიონერი მასწავლებლების ეროვნულ ასოციაციას. გამოსცემს ჟურნალ „AARP The Magazine“-ს (ყოფ. „Modern Maturity“), რომელიც ამერიკაში ყველაზე დიდი ტირაჟის მქონე პერიოდული გამოცემაა. ორგანიზაცია აერთიანებს 38 მილიონ წევრს (2018). არჩევნებში ასოციაციის წევრების გამორჩეულად მაღალი აქტიურობის გამო AARP აშშ-ში ერთ-ერთ ყველაზე გავლენიან ინტერესთა ჯგუფად ითვლება.
რესურსები ინტერნეტში
კატეგორია:აშშ-ის არაკომერციული ორგანიზაციები კატეგორია:1958 წელს დაარსებული ორგანიზაციები
ლითანიშვილი (მრავალმნიშვნელოვანი)
ლითანიშვილი შეიძლება აღნიშნავდეს:
პა სეანსი
„პა სეანსი“ — ქართული იუმორისტული სატელევიზიო გადაცემა. შეიქმნა 1990-იანი წლების დასაწყისში. გადაცემის სატირული სკეჩები აღწერდნენ თანადროული საქართველოს სოციალურ, პოლიტიკურ, კულტურულ პრობლემებს. გადაცემა აღწერდა ისეთი თემებს, როგორიც არის კორუფცია, „ძველბიჭობა“ და კრიმინალური ქცევა, პოლიტიკური პარტიების არაეფექტურობა, ეგზალტირებული პატრიოტიზმი, ეკონომიკური პრობლემები, უცხოპლანეტელებით აღფრთოვანება, მდარე ხარისხის პოპულარული მუსიკა და სხვა.
გადაცემის ისტორია
პა სეანსი თავდაპირველად გადიოდა სახელმწიფო ტელევიზიის მეორე არხზე. გადაცემის ავტორები და მონაწილეები იყვნენ ძირითადად საქართველოს ტექნიკური უნივერსიტეტის (მაშინდელი პოლიტექნიკური ინსტიტუტი) თეატრის და მხიარულთა და საზრიანთა კლუბის წევრები. გადაცემის ძირითადი ნაწილი მიყავდათ შემდეგ მსახიობებს: ლევან ლელაშვილი („კიჭა“), ირაკლი ფრანგიშვილი, ალეკო თეთრაშვილი („მათე მელიავა“) და ცუცა კაპანაძე.
რესურსები ინტერნეტში
კატეგორია:საქართველოს ტელეგადაცემები
მუღანლი (შარურის რაიონი)
მუღანლი (Muğanlı) — სოფელი აზერბაიჯანში, ნახიჩევანის ავტონომიურ რესპუბლიკაში, შარურის რაიონში. მოსახლეობის რაოდენობა  —  	1 090 კაცი.
რესურსები ინტერნეტში
კატეგორია:ნახიჩევანის ავტონომიური რესპუბლიკის სოფლები კატეგორია:შარურის რაიონის სოფლები
ნიტროგლიცერინი
250პქ|მინი|მარჯვნივ|სტრუქტურა ნიტროგლიცერინი, — გლიცერინისა და აზოტმჟავას სრული ეთერი; ფეთქებადი ნივთიერება, ზეთისებრი უფერული სითხე; კრისტალდება ლაბილური (tდნ 2,8°C) და სტაბილური (tდნ 13,5°C) მოდიფიკაციის სახით, სიმკვრივე 1591 კგ/მ³ (25°C), წყალში პრაქტიკულად უხსნარია, კარგად იხსნება ბენზოლში, აცეტონში, ეთერში. ფეთქდება ოდნავი დარტყმითაც; აფეთქების სითბოა 1500 კკალ/კგ; ნიტროგლიცერინს ღებულობენ გლიცერინის ნიტვრისას მანიტვრელი ნარევით. იყენებენ დინამიტებისა და სხვადასხვა დენთის წარმოებაში.
ნიტროგლიცერინი იწვევს სისხლძარღვთა გაფართოებას. მედიცინაში ნიტროგლიცერინს იყენებენ სტენოკარდიული შეტევების მოსახსნელად.
ლიტერატურა
კატეგორია:რთული ეთერები კატეგორია:ნიტროეთერები
ძაღლის ბირკა
ძაღლის ბირკა (Torilis) — მცენარეთა გვარი ქოლგოსანთა ოჯახისა. ჯაგრისებრი ბეწვებით შებუსული ერთწლოვანი ბალახებია.
იზრდება ბუჩქნარებში, ტყის პირებსა და მშრალ ქვიან ფერდობებზე. გვარში გაერთიანებული 15 სახეობიდან საქართველოში გვხვდება 5, რომლებიც ასევე ფართოდ არიან გავრცელებული კავკასიის ყველა რაიონში, ხმელთაშუაზღვისპირეთში, წინა აზიასა და ევროპაში.
ძაღლის ბირკა დეკორატიული მცენარეა, იყენებენ ბაღებში, პარკებსა და ალპინარიუმებში.
ლიტერატურა
კატეგორია:ქოლგოსანნი
კოასის რაიონი
კოასის რაიონი (Distrito de Coasa) — რაიონი პერუში, პუნოს რეგიონის კარაბაიის პროვინციაში. მდებარეობს ზღვის დონიდან 3 783 მეტრზე. 2007 წლის მონაცემებით, მოსახლეობა 8 897 ადამიანს შეადგენდა, სიმჭიდროვე 2.5 ადამიანი კმ²-ზე. ფართობი 3 572 კმ²-ია.
ვერეშმარტი-უტცა (ბუდაპეშტის მეტრო)
ვერეშმარტი-უტცა (Vörösmarty utca) — ბუდაპეშტის მეტროპოლიტენის სადგური. მდებარეობს 1-ელ ხაზზე (ყვითელი) და შედგება 2 ბაქნისაგან. სადგური გაიხსნა 1896 წელს.
რესურსები ინტერნეტში
კატეგორია:ბუდაპეშტის მეტროსადგურები
ჩინთის ყველაწმინდის ეკლესია
ჩინთის ყველაწმინდის ეკლესია — არქიტექტურული ძეგლი დუშეთის მუნიციპალიტეტის სოფელ ჩინთის ჩრდილო-აღმოსავლეთით, ბერიანთ ხევის მარჯვენა ნაპირზე. განეკუთვნება გვიანდელ შუა საუკუნეებს. ეკლესია დარბაზულია (4,5 x 2,7 მეტრი), ნაგებია წვრილი ნატეხი ქვით. დაზიანებულია: ჩამონგრეულია გადახურვა, მონგრეულია კედლების ზედა ნაწილები. შესასვლელი სამხრეთიდანაა. აღმოსავლეთით, ნახევარწრიული აფსიდის ღერძზე, ვიწრო, სწორკუთხა სარკმელია გაჭრილი, რომლის გვერდებზე თითო პატარა ნიშია. ერთი სწორკუთხა სარკმელი დასავლეთ კედელშია, ეკლესიას გარს აკრავს ნატეხი ქვით ნაგები, დაბალი გალავანი.
ლიტერატურა
კატეგორია:დუშეთის მუნიციპალიტეტის ტაძრები
ოსკარ ფაურა
ოსკარ ფაურა (Óscar Faura; დ. 1975, ბარსელონა, ესპანეთი) — ესპანელი კინოოპერატორი, რომელიც ცნობილია ფილმებით: „თავშესაფარი“, „იმიტაციის თამაში“ და „იურული სამყარო: დაცემული სამეფო“.
ბიოგრაფია
ოსკარ ფაურა დაიბადა 1975 წელს ბარსელონაში. 1999 წლიდან კინოოპერატორია. მას წარმატება მოუტანა 2007 წლის საშინელებათა ფილმმა „თავშესაფარი“, (რეჟისორი ხუან ანტონიო ბაიონა), რისთვისაც ნომინირებული იქნა ევროპის კინემატოგრაფიული ჯილდოზე საუკეთესო ოპერატორის კატეგორიაში. 2015 წელს ფილმისთვის „იმიტაციის თამაში“ მიიღო ამერიკის კინოოპერატორთა საზოგადოების ჯილდოს ნომინაცია. 2016 წელს გადაეცა „გოიას ჯილდო საუკეთესო ოპერატურისთვის.
სქოლიო
კატეგორია:ესპანელი კინოოპერატორები კატეგორია:დაბადებული 1975
მარიკოპა
მარიკოპა (ესპანური ტომის კოკომარიკოპას შემოკლება) — ადგილობრივი, ინდიელთა წარმოშობის ამერიკული პატარა ტომი, რომელიც სახლობს სოლტ ლეიკის პიმა-მარიკოპასა და მდინარე გილას ინდიელთა საზოგადოებაში პიმასთან ერთად, ტომთან, რომელმაც მარიკოპას ხალხი თავისი ისტორიის განმავლობაში დიდი ხნის მანძილე ინარჩუნებდა პოზიტიურ დამოკიდებულებას. მარიკოპას ხალხი, რომლის უმეტეს ნაწილს ეთნიკურად ქალკიდომის პიპაშიდან წამოსული ადამიანები შეადგენენ დასახლებულია ლეჰიში, არიზონაში. მარიკპას ტომის ერთი ნაწილი წარმოადგენს მარილიანი მდინარის პიმა მარიკოპას ინდიელთა საზოგადოებას. ხოლო მეორე ნაწილი წარმოადგენს მდინარე გილას ინდიელთა საზოგადოებას. მარიკოპას ხალხი იუმური წარმოშობისაა და დღეს დღეობით ცხვრობენ კოლორადოს მდინარესთან. მარიკოპას ხლხების ამდენი სხვადასხვა ადგილმდებარეობა მათი ომების შედეგია, რის გამოც ხშირად უწევდათ საცხოვრებელი ადგილის გამოცვლა.
გეოგრაფიული მდებარეობა
ისინი სახლობენ ქალაქ პიმას მეზობლად, შტატ არიზონას სამხრეთით, მდინარე გილას ველზე, ასევე ზოგიეერთი მათგანი ცხოვრობს ე.წ „მარილიანი მდინარის“ დასახლებაში, ქალაქ ფენიქსის აღმოსავლეთით. მარიკოპას იუმას და მოჰავეს ხალხების ტრადიციებიდან ირკვევა, რომ თავდაპირველად მარიკოპას ტომი სახლობდა მდინარე კოლორადოს მახლობლად, იუმასა და მოჰავეს ხალხებს შორის, თუმცა მათთან გაუთავებელმა დაპირისპირებამ აიძულა ისინი გადასახლებულიყვნენ გილას ველზე, თუმცა ეს მოსაზრება ჯერ კიდევ ბუნდოვანი რჩება და არაა დასაბუთებული. მათი გადასახლების პროცესი არ იყო ერთჯერადი, ის გრძელდებოდა საკმაოდ დიდი ხნის მანძილზე და შეწყდა მხოლოდ მას შემდეგ რაც მარიკოპასა და პიმას ხალხებს შორის მშვიდობა დამყარდა. ამ ხალხების გაერთიანება ორივე მათგანისთვის წარმატებული აღმოჩნდა, როგორც შიდა საქმეების განვითარებისთვის ასევე გარე მტრისაგან, ძირითადად აპაჩებისაგან, თავის დაცვისთვისაც. მარიკოპას ხალხები, მიუხედავად იმისა რომ იუმას ხალხებს დიდი ხანია გამოეყვნენ, მაინც ემსგავსებიან მათ, როგორც რწმენითა და წეს-ჩვეულებებით ასევე ფიზიკურადაც.
შესწავლის ისტორია
1965 წელს მიზანდასახული ანთროპოლოგიის კურსის სტუდენტი ჰენრი ჰარველი დაინტერესდა ამერიკული კულტურით, როგორც მაშინ ცნობილი იყო მარიკოფა. ჰენრიმ მათ უკეთ შესასწავლად, მათთან შეხვედრა გადაწყვიტა. მისტერ ჰარველი წარუდგინეს მისტერ იკე გეიტს, მარიკოფას ტომის წარმომადგენელს, რომელიც სოლტ რივერის აღმოსავლეთ ნაპირზე, პიმა-მარიკოფას ინდიელთა საზოგადოებას მიეკუთვნებოდა.
იმ ტომის ისტორია, რომელსაც მისტერ გეიტსი წარმოადგენდა, მხოლოდ ზეპირსიტყვიერად გადაიცემოდა, ამიტომ მას სურდა, რომ რემანაირად ეს ისტორია დაწერილიყო. სწორედ ამაში ეხმარებოდა ჰენრი მას, თანაც სწავლობდა ამ ხალხის კულტურასა და წეს-ჩვეულებებს. მისტერ გეიტსის და ჰენრის შეხვედრისას პირველად განიხილეს ჰალკიდომას ისტორია. მისტერ გეიტსის გარდაცვალების შემდეგ, მისი მონათხრობები ჩანაწერების სახით ჰარველის მფლობელობაში დარჩა. მან ეს ჩანაწერები გადასცა გეიტსის ნათესავს, მისტერ ნიკ სანს, რომელიც მარიკოფას იგივე პი-პოშ ის კოლონიაში ცხოვრობდა. ასევე, სადოქტორო ნაშრომზე მუშაობის დროს, ადრეულ 1970 წლებში ჰარველმა ერთი ასლი გადასცა რალფ კამერონს.
ამ ჩანაწერების პრობლემები იმაში მდგომარეობა, რომ ისინი შესრულებული იყო მარიკოფას ენაზე, რაც მათ თარგმნას ინგლისურად ართულებდა, რადგან აზრი არ უნდა შეცვლილიყო და თვითონ ისტორიაც არ უნდა დამახინჯებულიყო. ასე შეიქმნა ეთნოისტორიული ნაშრომი მარიკოფას ხალხის შესახებ. რასაც ხალხი, არამარტო მარიკოფას ტომელები, არამედ ზოგადად საზოგადოება ე.წ „მარიკოფას ორატორებს“ რალფ კამერონს, ნიკ სანს და იკე გეიტს უნდა უმადლოდნენ.
ინფორმაციის გადაცემა
პი-პოშს და ჰალკიდომას არ გააჩნით დამწერლობა, ამიტომ მათ ფურცელზე ვერ გადმოიტანეს თავიანთი ისტორია. სამაგიეროდ მათ გააჩნდათ კალენდარული ჯოხი, რომელზეც სიმბოლურად აღწერდნენ იმ წლის დასამახსოვრებელ მომენტებს. ეს ჯოხი ინდივიდუალური იყო და მფლობელს გარდაცვალებამდე ჰქონდა, ხოლო შემდეგ ჯოხსაც მის სხვა ნივთებთან და სხეულთან ერთად წვავდნენ. თუ ვინმეს უნდოდა ამ ტრადიციის გაგრძელება, მათ თავიანთი ჯოხი უნდა გაეკეთებინათ, სხვისი ჯოხი გამოყენება არ შეიძლებოდა. მარიკოფას ორივე ტომი ასევე აღწერდა ფაქტებს კვანძების საშუალებით, რაშიც ისინი ტირიფის ხეს ან სხვა მცენარეს იყენებდნენ. ბამბის ტექნოლოგიის სწავლის შემდეგ, ისინი უკვე აკეთებდნენ ე.წ მეზღვაურის კვანძს, რათა აღებეჭდათ გარკვეული მოვლენები. ასევე მათ ჰქონდათ კიდევ ერთი კომუნიკაციის საშუალება, როდესაც ოჯახი სამოგზაუროდ მიდიოდა, ხეებზე ნაჯახით გარვეულ სიმბოლოებს სვამდნენ, რაც გამოხატავდა მათ მდგომარეობას და მიმართულებას.
გამომდინარე იქედან, რომ მარიკოფას ტომებს დამწერლობა არ გააჩნდათ, მათზე ინფორმაცია ძირითადად მონათხრობებით ვრცელდებოდა. ლეგენდები დაუჯერებელ ამბებს ყვებოდნენ მათ სილამაზეზე, წყალუხვ მდინარეებზე, ულამაზეს მთათა სისტემებზე და გამყოფ ქედებზე. მსმენელი აუცილებლად იმახსოვრებდა ამ ისტორიას და შემდეგ თვითონაც გადასცემდა სხვებს. სწორედ ასე გადადიოდა თაობებს შორის ისტორია მარიკოფას ხალხზე.
იდეოლოგია და განვითარება
ბუნების კანონია, რომ ადამიანები ყველაფერს აკეთებენ გადარჩენისთვის. თვითგადარჩენის ინსტინქტი, ყველა ადამიანი აწყდება ერთხელ მაინც ცხოვრებაში, შეიძლება ეს იყოს ბუნებრივი კატასტროფის დროს ან ომის და მონობის დროს. თუმცა მაშინ როცა მტრული დამოკიდებულება და დაპირსპირების საშიშროება გაჩნდა, პი-პოშმა, ჰალკიდომამ, ჰავასუპაიმ, დიგუენომ და პაი-პაიმ აირჩიეს რომ გაჰყოლოდნენ ცხოვრების მშვიდობიან გზას. კანონმორჩილ ადამიანებს სწამდათ, რომ ადამიანის სიცოცხლის ხელყოფა შეიძლება მაშინ და მხოლოდ მაშინ, როცა ეს გადასარჩენად ერთადერთი გზაა. მარიკოფას ტომის წარმომადგენლები იყვნენ შემგროვებლები, ფერმერები და მეთევზეები, ამიტომ მათი მთლიანი დღე, მზის ამოსვლიდან დაღამებამდე დაკავებული იყო. მათ არ ჰქონდათ დრო სხვებისთვის ზიანის მისაყენებლად.
1865 წლის სექტემბერში, მარიკოფას ხალხი შეიკრიბა და გაერთიანდნენ ფედერალური მილიციის სამსახურში, მათ ეწოდებოდათ “Company B”, ისინი იყვნენ პირველი მოხალისეები არიზონას ინდიელთა საზოგადოებიდან. მათი მისია იყო, რომ დაეცვათ არამარტო თანატომელები, არამედ ზოგადად ხალხი. ეს ისტორიული მოვლენები მივიწყებული იყო დღემდე, თუმცა ახლა არიზონას ისტორის წიგნებში ხაზგასმით წერია ეს ფაქტი.
ამ საუკუნის პირველ ნახევარში, მარიკოფას არ ჰქონდათ ხმის მიცემის უფლება შესაბამისად ისინი ვერ იკანონებდნენ თავიანთ მიწის ნაკვეთებს მდინარის პირას. სასამართლო მათ მიმართ საკმაოდ მკაცრი და დაუნდობელი იყო. ძალიან ხშირად მარიკოფას ტომის წარმომადგენლებს იჭერდნენ და ციხეში სვამდნენ. მკვიდრ ამერიკელებს (Native Americans) არ ჰქონდათ საზოგადოებრივი წყალსაცავებით სარგებლობის უფლება, რაც მათ დიდ პრობლემას უქმინდა. იურიდიული უფლებები მარიკოფას ტომის წარმომადგენლებს მხოლოდ „წყლის დაკარგვიდან“ 80 წლის შემდეგ მიენიჭათ ამასთან ერთად მარიკოფას ტომის წარმომადგენლებმა მიიღეს ფულადი დახმარება, თუმცა ეს თანხა არაფერი იყო იმ მოგებასთან შედარებით, რომელსაც იღებდნენ სხვადასხვა კომპანიები მარიკოფას მდინარის მითვისების საფუძველზე. ეს წყლის რესურსები ჯერ კიდევ ამარაგებენ დედაქალაქს.
ამერიკაში არსებობს ხალხის გარკვეული მასა, რომელიც თვლის რომ ინდიელთა ეს მიწები უნდა დაკანონდეს და ჩვეულებრივად გადაიხადონ გადასახადები. მათი ცხოვრების სტილი არ უნდა არსებობდეს. თუმცა ასეთი რამ რომ მოხდეს, უამრავი ინდიელი დაკარგავს საცხოვრებელ ადგილს, რადგან ვერ გადაიხდიან გადასახდს. ხოლო ისინი, რომლებიც გადაწყვეტენ, რომ მიწა გაყიდონ და ქალაქში გადავიდნენ ვერ ინტეგრირდებიან საზოგადოებაში. ადამიანის სიცოცხლის ხელყოფა დღეს აღარ ხდება, თუმცა ხდება ცხოვრების წესის ხელყოფა. თეთრკანიანთა საზოგადოება თვლის, რომ მკვიდრმა ამერიკელებმა უნდა შეაბიჯონ ამერიკის ყოველდღიურ ცხოვრებაში და მათი ცოდნა და გამოცდილება მთლიანად მოახმარონ მას. თუ მათ სურთ, რომ იარსებონ თავიანთ კულტურაში, მაშინ ისინი მზად უნდა იყვნენ განათლებითაც და ეკონომიკურადაც. მათ უნდა აკონტროლონ თავიანთი როლი და დანიშნულება ამერიკის საზოგადოებაში.
მარიკოფას ხალხი ადრეულ ასაკში სწავლობდა ეკოლოგიის ფასს და უფრთხილდებოდა მას. ასევე ისინი ერთმანეთს კნინობითი ფორმის სახლებით მიმართავდნენ, რათა გამოეხატათ სიყვარული ერთმანეთის მიმართ. ისინი განსაკუთრებით აფასებდნენ და პატივს სცემდნენ უფროსებს. ამ ღირებულებებზე დაყრნობით ურთიერთობდნენ ისინი სხვა ტომებთან და ამერიკის საზოგადოებასთან.
პი-პოშ
პი-პოშის კულტურა ყვაოდა მდინარის ორივე ნაწილზე. იმისთვის, რომ ბანაკის ერთი ბოლოდან მეორე ბოლოში ჩასულიყო ადამიანს სამი დღე სჭირდებოდა. ისინი ცხოვროდნენ ოჯახურად, მაგრამ საკმაოდ გაფანტულები იყვნენ. ჰქონდათ პატარა სოფლები. დღევანდელი მათი ცხოვრების წესი დიდად არ განსხვავდება მაშინდელი ცხოვრების წესისგან.
პი-პოშის ხალხს აღმოსავლეთიდან მოჰავე ავიწროვებდა, ხოლო დასავლეთიდან კეჩანი. მათ დაკარგეს უამრავი მებრძოლი შეტაკებების დროს. ასევე უამრავი ქალი თუ ბავშვი წაიყვანეს მონად მეტოქეებმა. ამიტომ რადგან პი-პოშს არჩეული ჰქონდა მშვიდობიანი ცხოვრების გზა, მათ გადაწყვიტეს საცხოვრებელი ადგილის შეცვლა.